Hrafnarnir hafa fylgst nokkuð náið með flugfélaginu Play . Fyrir nokkrum dögum buðu Play-menn forsvarsmönnum fyrirtækja í ferðaþjónustu á fjárfestakynningu . Bogi Guðmundsson , einn stofnenda Play , sagði í Mogganum á þriðjudaginn að fundurinn hefði falið í sér ákall um að hagsmunaaðilar tækju þátt í verkefninu . Var bent á að á þriggja ára tímabili gæti Play skapað ríflega 240 milljarða króna gjaldeyristekjur . Reyndar kom fram á fundinum að Play stefndi að því að flytja 1,7 milljónir erlendra ferðamanna til landsins á þessu tímabili . Á fréttasíðunni Túrista var farið yfir málið í gær og birt frétt þess efnis að þessar tölur gengju ekki upp . Play myndi flytja 850 þúsund ferðamenn en ekki 1,7 milljónir . Bogi sagði þetta rétt athugað hjá Túrista . Excel-draugurinn heldur áfram að hrella . Huginn og muninn er skoðanadálkur sem birtist í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .